APROBACIÓN DEFINITIVA MODIFICACIÓN ROM
ADMINISTRACIÓN LOCAL — Municipal — Cañiza, A (Ordenanzas e Regulamentos, 28/04/2022)

Por medio do presente faise pública a aprobación definitiva da modificación do Regulamento Orgánico Municipal do Concello de A Cañiza (Pontevedra), a cal foi aprobada definitivamente polo Concello-Pleno na súa sesión de data 08.04.2022. Contra o acordo de aprobación definitiva, que pon fin á vía administrativa cabe a interposición de recurso contencioso administrativo ante a Sala do contencioso administrativo do Tribunal Superior de Xustiza de Galicia, no prazo de dous (2) meses a contar dende o día seguinte ao da súa publicación. O presente Regulamento, de conformidade coa potestade regulamentaria e de auto organización atribuída pola lexislación de réxime local, ten como obxecto establecer a organización e o funcionamento dos órganos de goberno do Concello da Cañiza (Pontevedra). 1. A normativa aplicable ven constituída pola lexislación estatal básica de réxime local, no seu defecto a organización complementaria establecida na lexislación autonómica e a normativa comprendida neste Regulamento Orgánico municipal.2. Teñen carácter supletorio deste Regulamento en todo aquelo que non se opoña a lexislación estatal básica, á lexislación complementaria autonómica e ao presente Regulamento, as normas supletorias ditadas polo lexislador estatal e autonómico.1. A organización municipal do Concello da Cañiza estará composta por: a) O/A Alcalde/sa. b) Os/As Tenentes de Alcalde. c) A Xunta de Goberno Local. d) A Comisión Especial de Contas. e) As restantes Comisións Informativas permanentes que se creen polo Pleno. f) O Pleno.2. Os devanditos órganos, nos marcos das súas respectivas competencias, dirixen o goberno e a administración municipal.1. O Alcalde é o presidente da Corporación e ostenta, en todo caso, as competencias que lle veñan atribuídas pola lexislación de réxime local –artigo 21 da Lei 7/1985, reguladora das Bases do Réxime Local, artigo 24 do R. D. Lexislativo 781/1986, polo que se aproba o Texto Refundido de Disposicións vixentes de réxime local e artigo 61 da Lei 5/1997, de Administración Local de Galicia- e aquelas outras que lle poida atribuír a lexislación sectorial aplicable.2. De acordo co sinalado no artigo 21.1 s) da Lei 7/1985, ostenta a competencia residual ou atraínte, recaendo nel as competencias que a lexislación poida atribuír ao concello pero sen atribución expresa a ningún órgano de goberno.3. O Alcalde pode exercer as súas atribucións directamente ou mediante delegación. Teñen carácter de delegables todas as funcións da Alcaldía, agás as enumeradas no artigo 21.3 da Lei 7/1985, reguladora das Bases do Réxime Local.4. O Alcalde poderá efectuar delegacións: a) Na Xunta de Goberno Local. b) Nos membros da Xunta de Goberno Local, sexan ou non tenentes de Alcalde. c) En calquera concelleiro, aínda que non pertenza a Xunta de Goberno Local, para cometidos específicos. O outorgamento de delegacións polo Alcalde someterase ao seguinte réxime: a) Efectuaranse mediante resolución da alcaldía, que conterá o ámbito, facultades e condicións específicas do exercicio das facultades que se deleguen. b) Requirirá para a súa eficacia a aceptación do órgano ou membro en que se delegue. Entenderase aceptada tacitamente se no termo de tres días hábiles contados desde a notificación da resolución, o órgano ou membro delegado non fai manifestación expresa ante o Alcalde da súa non aceptación. c) As delegacións, agás as relativas a un proxecto ou asunto específico, publicaranse no Boletín Oficial da Provincia e darase conta ao pleno do concello na primeira sesión ordinaria que se celebre. d) Ningún órgano ou membro poderá delegar nun terceiro as atribucións delegadas polo Alcalde. e) O Alcalde poderá revogar ou modificar as delegacións efectuadas coas mesmas formalidades que as esixidas para o seu outorgamento.1. Son libremente nomeados e cesados polo Alcalde entre os membros da Xunta de Goberno Local, mediante resolución da que se dará conta ao pleno na primeira sesión ordinaria que se celebre, e publicarase no Boletín Oficial da Provincia.2. O número de Tenentes de Alcalde non poderá exceder do número de membros da Xunta de Goberno Local.3. Correspóndelle aos Tenentes de Alcalde, pola orde do seu nomeamento, substituír accidentalmente ao Alcalde na totalidade das súas funcións, nos casos de ausencia, enfermidade ou impedimento.1. A Xunta de Goberno Local, órgano colexiado, está integrada polo Alcalde, que a preside, e un número de concelleiros non superior a un terzo do número legal de membros da Corporación.2. O nomeamento e separación dos membros da Xunta de Goberno Local corresponde libremente ao Alcalde. Efectuarase por resolución da que se dará conta ao pleno do concello na primeira sesión ordinaria que celebre e publicarase no Boletín Oficial da Provincia.3. O Alcalde efectuará o nomeamento dos membros da Xunta de Goberno Local dentro dos 30 días seguintes á constitución da Corporación, debendo esta celebrar a súa sesión constitutiva dentro dos 10 días seguintes á designación dos seus membros. Corresponde á Xunta de Goberno Local: a) A asistencia permanente ao Alcalde en exercicio das súas atribucións. b) Exercer as atribucións que o Alcalde expresamente lle delegue c) Exercer as atribucións que o Pleno do concello expresamente lle delegue. d) Exercer as atribucións que expresamente poidan conferirlle as normas legais.1. A Xunta de Goberno Local celebrará sesións constitutiva dentro dos 10 días seguintes á designación dos seus membros, consonte ao sinalado no artigo 7.2 deste Regulamento.2. Celebrará sesións ordinarias o primeiro e terceiro venres de cada mes ás 13 horas, e extraordinarias e urxentes cando sexan convocadas polo Alcalde ou a instancia de polo menos unha cuarta parte do número legal dos seus compoñentes.3. A convocatoria efectuarase polo Alcalde, cando menos con vinte catro horas antes da fixada para a súa celebración, agás as extraordinarias urxentes, nas que antes de entrar no coñecemento dos asuntos incluídos na orde do día se declarará a urxencia por acordo favorable da maioría dos seus membros.4. As sesións da Xunta de Goberno Local non serán publicas, sen prexuízo da publicidade e comunicación establecidas nas normas.5. Para a súa válida constitución requírese a asistencia da maioría absoluta legal dos seus compoñentes, celebrándose en segunda convocatoria, de non existir quórum, unha hora despois da fixada para a primeira, sendo neste caso suficiente a asistencia de tres dos seus membros.6. Será presidida polo Alcalde, que dirixirá e ordenará os debates.7. Cando exerza competencias delegadas polo pleno, será preceptivo o informe da Comisión informativa correspondente.8. O Alcalde pode requirir que asistan ás sesións outros membros da Corporación ou persoal de servizo do concello, co obxecto de informar no relativo ao ámbito das súas actividades.1. É a Comisión informativa de existencia preceptiva á que corresponde o exame, estudo, consulta e informe dos estados e contas anuais que comprenderán todas as operacións orzamentarias, independentes e auxiliares patrimoniais e de tesourería levadas a cabo durante cada exercicio, nos termos do disposto no Texto Refundido da Lei reguladora das Facendas Locais, aprobado por Real decreto Lexislativo 2/2004, de 5 de marzo.2. Para o exercicio axeitado das súas funcións, a Comisión poderá requirir, por medio do Alcalde, a documentación complementaria que considere precisa e a presenza dos membros e funcionarios da Corporación especialmente relacionados coas contas que se analicen.3. Estarán integradas exclusivamente por membros da Corporación e presididas polo Alcalde, podendo este delegar a presidencia efectiva en calquera membro da mesma.4. A súa composición en número será a que estableza o Pleno do Concello, debendo respectarse na medida do posible a proporcionalidade existente no propio Pleno. Todos os Grupos Municipais teñen dereito a ter como mínimo un representante nesta Comisión.5. A adscrición da representación de cada grupo realizarase mediante proposta do seu voceiro, en escrito dirixido ao Alcalde, do que se dará conta ao pleno. Poderán designarse suplente/s.6. As súas convocatorias e sesións axustaranse ao réxime previsto para o Pleno da Corporación.7. As contas e a documentación complementaria estarán a disposición dos membros da Comisión para exame e consulta como mínimo quince días hábiles antes da reunión.1. As Comisións informativas son órganos colexiados complementarios dos órganos de goberno, sen atribucións resolutorias, que teñen por función o exame, estudio, consulta e informe preceptivo e non vinculante, con carácter exclusivo dos asuntos que teñan que ser sometidos á decisión do pleno.2. Estarán integradas exclusivamente por membros da Corporación e presididas polo Alcalde, podendo este delegar a presidencia efectiva en calquera membro da mesma.3. A súa composición en número será a que estableza o Pleno do Concello, debendo respectarse na medida do posible a proporcionalidade existente no propio Pleno. Todos os Grupos Municipais teñen dereito a ter como mínimo un representante nesta Comisión.4. A adscrición da representación de cada grupo realizarase mediante proposta do seu voceiro, en escrito dirixido ao Alcalde, do que se dará conta ao pleno. Poderán designarse suplente/s.5. As súas convocatorias e sesións axustaranse ao réxime previsto para o Pleno da Corporación.1. O Pleno é o órgano de máxima representación da cidadanía no goberno municipal. Está integrado polos concelleiros/as e presidido pola Alcaldía ou concelleiro/a en quen delegue. Controla e fiscaliza aos órganos de goberno e e ostenta, en todo caso, as competencias que lle veñan atribuídas pola lexislación de réxime local –artigo 22 da Lei 7/1985, reguladora das Bases do Réxime Local, artigo 23 do R. D. Lexislativo 781/1986, polo que se aproba o Texto Refundido de Disposicións vixentes de réxime local e artigo 64 da Lei 5/1997, de Administración Local de Galicia- e aquelas outras que lle poida atribuir a lexislación sectorial aplicable. O outorgamento de delegacións polo Pleno someterase ao seguinte réxime: a) Efectuaranse mediante acordo plenario, que conterá o ámbito, facultades e condicións específicas do exercicio das facultades que se deleguen. b) Requirirá para a súa eficacia a aceptación do órgano ou membro en que se delegue. Entenderase aceptada tacitamente se no termo de tres días hábiles contados desde a notificación da resolución, o órgano ou membro delegado non fai manifestación expresa ante o Alcalde da súa non aceptación. c) As delegacións, agás as relativas a un proxecto ou asunto específico, publicaranse no Boletín Oficial da Provincia. d) Ningún órgano ou membro poderá delegar nun terceiro as atribucións delegadas polo Pleno.1. O Pleno constituirase en sesión pública extraordinaria á hora que se decrete na convocatoria o vixésimo día posterior á celebración das eleccións municipais agás recurso contencioso-electoral contra a proclamación dos concelleiros/as electos/as; neste suposto constituirase o cuadraxésimo día posterior.2. Para a valida constitución deberá concorrer a maioría absoluta dos concelleiros/as electos/as. Se o número fose inferior entenderase convocada nova sesión dous días naturais despois no mesmo lugar e hora.1. Os concelleiros/as electos/as entregarán na Secretaría Xeral do Concello as credencias expedidas ao seu favor pola Xunta electoral de zona.2. Os concelleiros/as electos/as formularán declaración de intereses (causas de incompatibilidade, actividades, bens e dereitos patrimoniais, participación en sociedades de todo tipo, con información das sociedades por eles participadas e das súas liquidacións dos impostos sobre la Renda, Patrimonio e, no seu caso, Sociedades) á que se refire o art.75.7 da Lei 7/85, nos modelos que previamente teñan sido aprobados polo propio Pleno. Esta obriga enténdese sen prexuízo do establecido no Título IV do presente Regulamento. Estas declaracións deberán presentarse con anterioridade á celebración da sesión constitutiva.3. A Secretaría Xeral do Concello e a Intervención adoptarán as medidas precisas para que o día da constitución exista acta de arqueo e estean preparados os xustificantes das existencias na caixa municipal ou en entidades financeiras así como a documentación relativa ao Inventario de Bens da corporación.1. A sesión constitutiva en canto ao seu desenvolvemento e formalidades rexerase polo establecido na lexislación de réxime local e na lexislación electoral, tanto para a toma de posesión dos concelleiros/as como para a elección do alcalde e a súa toma de posesión. Dentro dos 30 días hábiles seguintes á sesión constitutiva, o Pleno realizará unha ou varias sesións e adoptará os seguintes acordos: - Establecemento da periodicidade das sesións ordinarias, cun réxime mínimo dunha sesión ordinaria cada dous meses. - Creación e composición das comisións informativas permanentes. - Determinación do número, características e retribucións do persoal eventual, se procede. - Dedicación, retribucións e indemnizacións dos cargos da Corporación. - Nomeamento de representantes do concello en órganos colexiados. - Outros acordos organizativos que poida tomar o pleno. - Coñecemento da constitución dos grupos políticos municipais e da designación dos respectivos voceiros/as. - Coñecemento das resolucións organizativas da Alcaldía. - Coñecemento da resolución da Alcaldía pola que se nomean ós membros da Xunta de Goberno Locais aos Tenentes de Alcalde.1. As sesións do Pleno poderán ser: a) Ordinarias b) Extraordinarias c) Extraordinarias e urxentes.1. O Pleno realizará sesións ordinarias na data e horario fixado na sesión á que se refire o artigo 17 deste Regulamento.2. Cando a data fixada caia en día inhábil, a realización da sesión ordinaria será o primeiro día hábil posterior do mesmo día da semana e horario fixado.1. O Pleno realizará sesións extraordinarias cando sexan convocadas con este carácter pola Presidencia, ben a iniciativa propia, ben a solicitude dunha cuarta parte do número legal de membros da Corporación. Neste caso a solicitude realizarase por escrito asinado polos concelleiros/as que a promovan no que se motivará a necesidade da sesión, os asuntos a incluír na orde do día e o texto das propostas dos acordos que se pretenden adoptar ou dos asuntos que se pretenden debater. O escrito presentarase no Rexistro Xeral do Concello.2. Ningún concelleiro/a poderá subscribir máis de tres solicitudes desta natureza ó ano non se computarán, para estes efectos, as solicitudes que non se cheguen tramitar por falla dos requisitos de admisibilidad requiridos. Para estes efectos, o ano comezará o día seguinte á constitución da Corporación.3. A relación de asuntos propostos non afecta á competencia da Alcaldía para determinar a orde dos puntos que haxan de integrar a orde do día. A incorporación doutros requirirá a autorización expresa dos solicitantes. A exclusión dalgún terá que estar debidamente motivada. O Pleno realizará sesións extraordinarias e urxentes cando sexan convocadas con tal carácter pola Presidencia, nos supostos en que, por razóns motivadas, non se poida convocar a sesión coa antelación requirida. Non será necesario que os asuntos sexan ditaminados polas comisións. O primeiro punto da orde do día será a ratificación da urxencia da sesión por maioría simple das e dos membros presentes.1. As sesións plenarias requirirán a súa previa convocatoria pola Presidencia que, acompañada da orde do día expresiva dos asuntos para tratar, notificaráselle ós/ás membros da Corporación no seu domicilio ou no lugar que teñan designado a estes efectos. A partir da convocatoria a documentación íntegra dos asuntos atoparase a disposición dos convocados na Secretaría Xeral, para examinala e mesmo obter copias de documentos concretos que a integre, non podendo ser trasladada a outras dependencias para a súa consulta.2. A convocatoria notificarase con dous días hábiles de antelación á realización da sesión, non se computarán, para estes efectos, os días de notificación e de realización do Pleno. Non se requirirá a citada antelación para a realización de sesións extraordinarias de carácter urxente, neste caso poderase convocar a sesión en calquera momento que permita a notificación da convocatoria a todas e todos os concelleiros.3. Xunto coa convocatoria e a orde do día das sesións ordinarias do Pleno, acompañarase o borrador da acta ou actas das sesións que se sometan a aprobación. Para a consulta dos expedientes por medios telemáticas se deberá dar acceso o expediente na aplicación electrónica e no xestor de expedientes a fin de garantir o acceso o mesmo, para o que os Concelleiros que queiran acceder mediante este sistema deberán colaborar na creación do correspondinte perfil de usuario na correspondinte aplicación, así coma posuír os medios telemáticas ou informáticos necesarios (programas, aplicación certificado dixital ou DNI electrónico) que sexan esixibles para o correcto funcionamento das distintas aplicación electrónicas.4. Cando se trate de sesións extraordinarias convocadas por iniciativa da Presidencia, terase que motivar na convocatoria a súa necesidade.5. A convocatoria poderase comunicar por medios telemáticas cando así o autoricen expresamente os/as concelleiros/as As notificacións por medios electrónicos practicaranse mediante comparecencia na sede electrónica da Administración ou Organismo actuante, a través da dirección electrónica habilitada única ou mediante ambos os sistemas, segundo dispoña cada Administración ou Organismo. Para os efectos previstos neste artigo, enténdese por comparecencia na sede electrónica, o acceso polo interesado ou o seu representante debidamente identificado ao contido da notificación. As notificacións por medios electrónicos entenderanse practicadas no momento en que se produza o acceso ao seu contido. Cando a notificación por medios electrónicos sexa de carácter obrigatorio, ou fose expresamente elixida polo interesado, entenderase rexeitada cando transcorresen dez días naturais desde a posta a disposición da notificación sen que se acceda ao seu contido. Entenderase cumprida a obrigación á que se refire o artigo 40.4 da Lei 39/2015 do 1 de outubro do Procedemento Administrativo Común das Administracións Públicas, coa posta a disposición da notificación na sede electrónica da Administración ou Organismo actuante ou na dirección electrónica habilitada única. Os interesados poderán acceder ás notificacións desde o Punto de Acceso Xeral electrónico da Administración, que funcionará como un portal de acceso. Para os efectos do normal desenvolvemento das sesións e para definir o carácter das intervencións dos/as membros da Corporación, así como dos es escritos que en relación cos asuntos se poidan presentar, utilizarase a seguinte nomenclatura: Proposición: É a proposta que se somete ó Pleno sen ditame da respectiva comisión. Conterá unha parte expositiva ou xustificación e un acordo para adoptar. Non procederá entrar a debater nin votar unha proposición sen que previamente se ratifique. Ditame: É o informe favorable ou desfavorable formulado por unha comisión informativa á proposta que conste nun expediente de tramitación ordinaria. O ditame poderá modificar a proposta e, neste suposto, ao igual que a proposta que modifica, exporá os antecedentes e fundamentos nos que se basea a modificación e unha parte resolutiva integrada por un ou varios acordos para adoptar. Voto particular: É a proposta de modificación dun ditame formulada por un membro que forma parte da Comisión Informativa. Deberá acompañar ao ditame desde o día seguinte á súa aprobación pola Comisión. Emenda: É a proposta de modificación dun ditame, proposición ou moción presentada por calquera membro da Corporación, mediante escrito dirixido á Presidencia antes de se iniciarse a deliberación do asunto no caso dunha moción ou transaccional o ditame ou a proposición, e ata o último día hábil a celebración da sesión no caso dun ditame ou proposición. A Secretaria Xeral dará traslado das emendas os portavoces dos grupos municipais. Poderán ser á totalidade, alternativas ou parciais en función de que propoñan alteracións substanciais do texto, un texto alternativo que manteña a esencia e o espírito do orixinario ou modificacións, engadidos ou supresións puntuais do texto orixinario. As emendas parciais de carácter transaccional poderanse presentar “in voce” na sesión, cando se debata o asunto. Declaración institucional: Expón o posicionamento do Concello da Cañiza respecto de calquera asunto de interese municipal. Moción: é a proposta que se somete directamente ao coñecemento do Pleno, oralmente ou por escrito, e sen figurar na orde do día da sesión. Require, para o seu debate e votación, a ratificación da súa inclusión por maioría absoluta. Rogo: É a proposta de actuación formulada no punto correspondente das sesións ordinarias do Pleno por un/unha concelleiro/a ou por un grupo político municipal, que se dirixe a algúns dos órganos de goberno municipal. Pregunta: É calquera cuestión presentada no punto correspondente das sesións ordinarias do Pleno, por un/unha concelleiro/a ou por un grupo político municipal, relativa á actividade municipal. A orde do día das sesións do Pleno de carácter ordinario estruturarase nas seguintes partes: A) Parte resolutiva, incluirá pola orde que se cita, os seguintes asuntos: 1. Aprobación das actas das sesións anteriores.2. Ditame das comisións informativas.3. Proposicións.4. Declaracións institucionais.5. mocións/asuntos que poidan ser declarados de urxencia. B) Parte de control incluirá, pola orde que se cita, os seguintes asuntos: 1. Toma de coñecemento dos acordos ou resolucións doutros órganos municipais.2. Comparecencias.3. Xestión Xunta de Goberno.2. Rogos.3. Preguntas.1. As sesións do Pleno son públicas sen prexuízo das invitacións de protocolo que poidan cursar os grupos políticos municipais que non superarán a quinta parte do aforo. O aforo do salón de sesións correspóndese cos acomodos dispoñibles. Non permitirá a Presidencia o acceso ó salón de sesións dun número superior ó seu aforo a Policía Municipal controlará o acceso a través de medios que posibiliten a identificación. Facilitarase a presenza dos medios de comunicación social.2. O Pleno, tralo acordo da maioría absoluta do número legal dos seus membros adoptado por proposta de calquera deles, declarará segredo o debate e votación dos asuntos que sexan susceptibles de afectar ós dereitos fundamentais recoñecidos no art.18.1 da Constitución.3. A Presidencia velará polo mantemento da orde no salón. O público non poderá intervir, efectuar manifestacións de agrado ou desagrado, nin proferir comentarios que afecten ó devir da sesión, nin utilizar voces ou instrumentos que, polo seu contido, resulten ofensivas, distraian a atención de quen participa na sesión ou perturben o seu normal desenvolvemento.1. O Pleno constitúese validamente coa asistencia da presidencia ou de quen legalmente a substitúa e un terzo do número legal dos seus membros. Requírese a presenza do/da secretario/a xeral ou de quen legalmente a substitúa.2. O quórum manterase durante toda a sesión; esta suspenderase se nalgún momento non se conseguise. Se a suspensión se prolongase por máis de 30 minutos a Presidencia terá que rematar a sesión por falta de quórum de asistencia e posporá o estudo dos asuntos pendentes da orde do día para a primeira sesión que se realice con posterioridade.3. Se na primeira convocatoria non se acadase o quórum requirido e transcorridos 30 minutos tampouco se obtivese, entenderase convocada sesión de xeito automático 48 horas despois en segunda convocatoria.4. Se na segunda convocatoria non se acadase quórum a Presidencia deixará sen efecto a convocatoria e posporá a orde do día para a primeira sesión que se realice. O/a secretario/a xeral substituirá a acta da sesión por dilixencia que estenderá no documento de convocatoria que transcribirá no libro de actas e fará constar esta circunstancia coa indicación do nome dos/das membros da Corporación que asistisen e de quen escusasen.1. Comprobada a existencia de quórum polo/a secretario/a, a Presidencia iniciará a sesión e anunciará a súa audiencia pública.2. Iniciada a sesión, cando así figure na orde do día, a Presidencia someterá á consideración do Pleno a acta ou actas das sesións anteriores. Se ningún membro da Corporación realiza obxeccións entenderanse aprobadas por unanimidade. Se se producisen observacións debateranse e acordaranse as rectificacións que procedesen que, en ningún caso, implicarán modificacións do fondo dos acordos adoptados limitándose á corrección de erros de redacción e materiais dos acordos ou das intervencións consignadas.1. Corresponderalle á Presidencia a dirección da sesión, das distintas intervencións e o control da orde dos debates, asegurar a boa marcha da sesión e acordará, no seu caso, as interrupcións que estime convenientes; dirixirá os debates, manterá a orde nestes e sinalará os tempos de intervención, nos termos sinalados no presente regulamento.2. Os asuntos da orde do día debateranse e votaranse pola orde que nela estean consignados sen prexuízo de que a Presidencia, por iniciativa propia ou por petición dos/as voceiros/as, o altere. En ningún caso os asuntos da parte de control precederán os da parte resolutiva.3. De cada punto da orde do día darase unha breve explicación polo propoñente, e a continuación pasarase á lectura da proposta de acordo, ditame, emendas, declaración ou moción que se someta ao Pleno.4. Realizado o trámite anterior a Presidencia abrirá quenda de intervencións. Establécese unha primeira quenda de intervencións cun máximo de 6 minutos por grupo. Quen se considere aludido por unha intervención poderá solicitar do Alcalde ou Presidente que se conceda unha quenda por alusións, que será breve e concisa. Na segunda quenda de intervencións o tempo para cada grupo reducirase á metade. Pechará o debate o relator na que brevemente, non mais de 1 minuto, ratificará ou modificará a súa proposta. Por motivos xustificados ou pola especial transcendencia do asunto a tratar estes tempos, a instancia de calquera concelleiro, poderán incrementarse no que se considere necesario pola Presidencia.5. Os membros da Corporación poderán en calquera momento do debate pedir a palabra para expor unha cuestión de orde, invocando para o efecto a norma cuxa aplicación reclama. O Presidente resolverá o que proceda, sen que por este motivo establézase debate algún.6. Se ningún concelleiro ou concelleira solicita a palabra sobre o ditame, proposición ou moción e non houbese emendas, a Presidencia someterá a proposta, proposición ou moción a votación. No suposto de existencia de ditame modificativo da comisión á proposta de acordo que conste no expediente a Presidencia someterá a votación a proposta do ditame en vez da proposta inicial.6. Se se presentasen emendas estas someteranse a votación en primeiro lugar.1. Durante o debate non se admitirán máis intervencións que as da Presidencia para chamar á cuestión debatida cando se desvíe o debate do asunto principal, cando se volva sobre cuestións xa deliberadas e votadas ou ben para chamar á orde e/ou advertir que se esgotou o tempo ou que se carece do uso da palabra. A Presidencia chamará a orde ó/á concelleiro/a que profira palabras ou conceptos ofensivos para a Corporación, para os seus membros, para institucións públicas ou para calquera outra persoa ou entidade.2. Se unha ou un concelleiro é chamado tres veces á orde nunha mesma sesión, a Presidencia, con advertencia na segunda das consecuencias, poderá expulsalo/a do Salón de Plenos.3. Se por calquera causa, durante a realización da sesión se producise unha alteración da orde pública que, a xuízo da Presidencia, impedise o normal desenvolvemento da sesión, poderá ordenar a súa suspensión polo prazo máximo de media hora. Se transcorrido este prazo, non se pode continuar normalmente, a Presidencia, trala consulta cos voceiros dos Grupos, optará por reanudala a porta pechada ou por levantala definitivamente. Neste caso os asuntos que queden pendentes terán que ser tratados noutra sesión que terá lugar dentro dos dez días hábiles seguintes co mesmo carácter que tivese a que se suspendeu.1. Cando a Presidencia considere suficientemente debatido o asunto de conformidade coas normas de deliberación recollidas no artigo 23, declarará rematado o debate e someterao a votación. Antes de comezar a votación o Alcalde ou Presidente exporá clara e concisamente os termos da mesma e a forma de emitir o voto.2. A votación dos asuntos de tramitación ordinaria será á totalidade do texto das propostas, emendas, ou proposicións e non se admitirán votacións parciais 3. O voto emitirase en sentido positivo ou negativo sen prexuízo da abstención.4. Iniciada a votación non se poderá interromper por ningún motivo nin a Presidencia outorgará o uso da palabra. Non poderán os membros da Corporación, durante a votación, entrar no Salón de Plenos nin abandonalo.5. Nas votacións con resultado de empate efectuarase unha segunda votación, se persistise, decidirá o voto de calidade do/da Alcalde/sa.6. Concluída a votación a Presidencia proclamará o acordado coa indicación dos votos afirmativos, as abstencións e os negativos.7. As votacións poden ter os seguintes sistemas: a) Ordinario: manifestaranse levantando a man. b) Nominais: mediante a chamada, por orde alfabética de apelidos, no último lugar, a Presidencia. Cada concelleiro/a ó ser nomeado/a polo/a secretario/a Xeral, responderá “si”, “non” ou “abstéñome”. c) Segredo: mediante papeleta depositada polos concelleiros e concelleiras nunha urna.8. O sistema normal de votación é o ordinario. A nominal utilizarase con carácter preceptivo cando se someta á consideración do Pleno unha cuestión de confianza, unha moción de censura, cando as leis así o impoñan ou cando o acorde o Pleno por maioría simple en votación ordinaria por proposta dun grupo político municipal.9. A votación secreta utilizarase para a elección ou destitución de persoas, cando o asunto afecte ós dereitos do artigo 18 da Constitución e cando o estableza a lei. Nos dous primeiros casos serán acordados polo Pleno por maioría absoluta en votación ordinaria por proposta dun grupo político.1. Os membros da Corporación poderán nas sesión ordinarias formular rogos segundo a definición que deste concepto sinala o artigo 23 deste regulamento.2. A formulación de rogos en cada sesión limitarase a un rogo ou pregunta nominal por cada un dos Concelleiros que integran o grupo político Municipal. As e os concelleiros non adscritos poderán formular un rogo ou pregunta nominal en cada sesión.3. Formularanse oralmente ou por escrito, e serán debatidos xeralmente na sesión seguinte, sen prexuízo de que o poidan ser na mesma sesión que se formulen se o Alcalde ou Presidente estímao conveniente. Os rogos formulados por escrito ata o penúltimo día hábil anterior o día de celebración do pleno serán contestados ordinariamente na sesión ou, por causas debidamente motivadas, na seguinte.4. O tratamento do asunto limitarase exclusivamente a concisa formulación polo/a propoñente e a súa consideración pola alcaldía ou concelleiro/a da área afectada. Nesta primeira disporán cada unha das intervencións dun máximo de minuto e medio. O propoñente poderá intervir a continuación para replicar y/ou volver a preguntar e, tras a nova intervención do goberno, terminará o debate. Nesta segunda disporán cada unha das intervencións dun máximo dun minuto.) 5. Non se admitirán rogos do exclusivo interese persoal de quen os formula ou de calquera outra persoa singularizada, os que supoñan consultas de índole estritamente xurídica.1. Os membros da Corporación poderán formular preguntas nas sesións ordinarias segundo a definición que deste concepto establece o artigo 25 deste regulamento.2. A formulación de preguntas en cada sesión limitarase a unha pregunta ou rogo nominal por cada Concelleiro que integra o grupo político municipal, os/as concelleiros/as non adscritos/as poderán formular unha pregunta ou rogo nominal en cada sesión.3. Formularanse oralmente ou por escrito, e serán debatidos xeralmente na sesión seguinte, sen prexuízo de que o poidan ser na mesma sesión que se formulen se o Alcalde ou Presidente estímao conveniente. As preguntas formuladas por escrito ata o penúltimo día hábil anterior o día de celebración do pleno serán contestadas ordinariamente na sesión ou, por causas debidamente motivadas, na seguinte.4. O tratamento do asunto limitarase exclusivamente a concisa formulación polo/a propoñente e a súa consideración pola alcaldía ou concelleiro/a da área afectada. Nesta primeira disporán cada unha das intervencións dun máximo de minuto e medio. O propoñente poderá intervir a continuación para replicar y/ou volver a preguntar e, tras a nova intervención do goberno, terminará o debate. Nesta segunda disporán cada unha das intervencións dun máximo dun minuto.) A tramitación da moción se censura a alcaldía e a presentación por ésta da cuestión de confianza rexerase polo previsto en cada momento pola normativa reguladora do réxime electoral xeral.1. Os membros da Corporación, para os efectos da súa actuación corporativa, constitúense en grupos políticos, que se corresponderán coas listas electorais dos partidos, federacións, coalicións ou agrupacións que obtiveron postos na Corporación.2. Cada grupo debe ter cando menos dous concelleiros.3. Ninguén poderá pertencer simultaneamente a mais dun grupo, nin poderán constituír grupo separado os concelleiros que pertenzan a unha mesma lista electoral.1. As listas electorais que non acaden o número mínimo de concelleiros establecido no artigo 29.2 do presente regulamento para formar grupo propio, quedarán incorporados ao grupo mixto.2. Durante o mandato da Corporación, ningún membro dela poderá integrarse nun grupo distinto daquel en que o faga inicialmente.3. O Grupo mixto funcionará como un grupo propio e, no caso de estar formado por concelleiros/as pertencentes a distintas listas, actuará como voceiro o concelleiro/a designado pola maioría dos seus membros. Non obstante o cargo de voceiro poderá exercerse por rotación segundo a orde que eles determinen.4. Agás acordo en contra dos seus membros, nos debates do Pleno, o tempo que lle corresponda ao voceiro/a distribuirase en partes iguais entre os membros do grupo.1. Os concelleiros/as que non se integren no grupo político da lista electoral pola que foron elixidos, os que deixen de pertencer á candidatura na que concorreron no proceso electoral ou os que a abandonen ou sexan expulsados, voluntaria ou involuntariamente, ostentarán a condición de membros non adscritos. En calquera momento poderán reintegrarse ou integrarse no grupo de orixe.2. Exercerán a súa representación política en todo momento de xeito individual, sen que poida durante o seu mandato integrarse nin constituir ningún grupo municipal nin grupo mixto.3. Como membro do Pleno manterá integros os seus dereitos como concelleiro, tanto a nivel político como económico. De xeito contrario non poderá disfrutar de ningún dos dereitos que lle corresponden aos grupos municipais, tanto a nivel político como económico.1. Os grupos políticos constitúense mediante escrito dirixido ao presidente e subscrito por todos os seus integrantes, que se presentará na Secretaría Xeral da Corporación dentro dos cinco días hábiles seguintes á celebración da sesión constitutiva da Corporación.2. No mesmo escrito farase constar a designación de voceiro/a do grupo, podendo designarse tamén suplentes.3. Da constitución dos grupos, dos seus integrantes e portavoces, o Alcalde dará conta ó Pleno na primeira sesión que se celebre.4. Os membros da Corporación que adquiran a súa condición con posterioridade á sesión constitutiva da Corporación, deberán incorporarse ao grupo correspondente á lista na que foran electos ou, de selo caso, ao grupo mixto. No primeiro suposto disporán dun prazo de cinco días hábiles, que comezará a contar desde que tomen posesión do seu cargo, para acreditar a súa incorporación ao grupo que corresponda, mediante escrito dirixido ao Alcalde e asinado polo voceiro. Se non se produce a súa integración na forma prevista no apartado anterior, e salvo causa de forza maior, integraranse automaticamente na lista na que saíran electos.1. Os grupos municipais expresan na Corporación municipal o pluralismo político, concorren á formación e manifestación da vontade popular e son instrumento fundamental para a participación política. Así mesmo, contribúen á acción municipal, canalizando as diferentes aspiracións dos grupos sociais do concello.2. Son funcións propias de cada grupo municipal as seguintes: a) Propoñer de entre os seus membros aos concelleiros que o representarán nos diferentes órganos colexiados da Corporación. b) Elixir ao portavoz e ao concelleiro do seu grupo que o substituirá nos casos de ausencia ou enfermidade. O portavoz do grupo mixto será designado pola maioría dos membros que o integren. c) Fixar os criterios políticos comúns respecto aos diferentes asuntos que afecten á vida municipal.1. Todos os grupos gozan de idénticos dereitos.2. Os diversos grupos políticos dispoñerán, para garantir unha axeitada infraestrutura de medios materiais, dunha subvención económica con cargo ao Orzamento municipal. Esta subvención regularase cada exercicio a través das Bases de Execución do Orzamento, e deberá contar cun compoñente fixo, idéntico para todos os grupos e outro variable, en función do número de concelleiros; todo elo dentro dos límites que con carácter xeral fixen as leis de presupostos do Estado e sen que poda destinarse ao pago de remuneracións de persoal de calquera tipo ao servizo da corporación ou á adquisición de bens que podan constituír activos fixos de carácter patrimonial.3. Os dereitos económicos e políticos dos membros non adscritos non poderán ser superiores aos que lles corresponderían de permanecer no grupo de procedencia. Esta previsión non será de aplicación no caso de ser unha coalición electoral, cando algún dos partidos políticos que a integren decidan abandonala.4. Os grupos políticos deberán levar unha contabilidade específica da dotación que se lles asigne e da que deberán dar conta ao Pleno da Corporación sempre que este llo pida.1. O Alcalde e concelleiros da Corporación gozarán, unha vez que tomaron posesión dos seus cargos, dos honores, prerrogativas e distincións propias dos mesmos, de acordo co establecido nas leis.2. En canto á suspensión e perda da condición de concelleiros da Corporación, réxese polo disposto nos artigos 222 e 223 da Lei 5/1997 do 22 de xullo. O Alcalde e concelleiros da Corporación deberán observar en todo momento as normas sobre incompatibilidades establecidas na lexislación vixente, e deberán poñer en coñecemento da Corporación calquera feito que puidese constituír causa da mesma.1. Os concelleiros teñen o dereito-deber de asistir e votar (a favor, en contra ou absténdose) nas sesións do Pleno da Corporación e nas sesións dos demais órganos colexiados dos que formen parte.2. As posibles inasistencias deberán ser xustificadas.1. Os membros da Corporación percibirán retribucións polo exercicio dos seus cargos cando os desenvolvan con dedicación parcial ou exclusiva; neste caso serán dados de alta no réxime xeral da Seguridade Social, asumindo as Corporacións o pago das cotas empresariais que correspondan. No suposto de tales retribucións, a súa percepción será incompatible coa de calquera outra retribución con cargo aos orzamentos das administracións públicas e dos entes, organismos e empresas dependentes delas, salvo as excepcións legalmente previstas.2. Só os membros da Corporación que non perciban retribucións por dedicación exclusiva ou parcial terán dereito a percibir asistencias pola concorrencia efectiva ás sesións dos órganos colexiados dos que formen parte, nos termos que se estableza nas Bases de execución do Orzamento.1. Todos os concelleiros teñen dereito a solicitar da Alcaldía os datos, informes e documentos que lles sexan precisos para o cumprimento das súas funcións.2. O acceso dos concelleiros á información solicitarase por escrito dirixido ao Alcalde no que se especificarán os documentos ou expedientes obxecto da petición.3. A Alcaldía resolverá motivadamente sobre a solicitude no prazo dos cinco días naturais seguintes a aquel no que se presentase aquela. Se transcorrido dito prazo non houbese resolución, a petición entenderase concedida por silencio administrativo.4. Os servizos administrativos locais están obrigados a facilitarlle aos concelleiros a documentación, sen necesidade de solicitude previa, nos seguintes casos: a) Cando desenvolvan delegacións ou responsabilidades de xestión, e a información solicitada estea relacionada co ámbito dos cargos desenvolvidos. b) Cando a documentación se refira aos asuntos incluídos na orde do día dos órganos colexiados de que formen parte, así como ás resolucións ou acordos adoptados por calquera órgano municipal. c) Cando soliciten información á que teñen libre acceso os cidadáns.5. Existirá o acceso á información de modo telemática nos casos establecidos no punto anterior deste artigo. Para a consulta dos expedientes por medios telemáticas se deberá dar acceso o expediente na aplicación electrónica e no xestor de expedientes a fin de garantir o acceso o mesmo, para o que os Concelleiros que queiran acceder mediante este sistema deberán colaborar na creación do correspondinte perfil de usuario na correspondinte aplicación, así coma posuír os medios telemáticas ou informáticos necesarios (programas, aplicación certificado dixital ou DNI electrónico) que sexan esixibles para o correcto funcionamento das distintas aplicación electrónicas.1. A consulta xeral de calquera expediente ou antecedentes documentais poderá realizarse, ben no arquivo xeral ou na dependencia onde se atope, ben mediante a entrega dos mesmos ou de copia ao membro da Corporación interesado para que poida examinalos no despacho ou salas reservadas aos membros da Corporación.2. A entrega de copias ós membros da Corporación limitarase ós casos de libre acceso dos Concelleiros á información, isto é, a aquela que se refira o ámbito das delegacións ou responsabilidades de xestión, aos asuntos que vaian a ser tratados polos órganos colexiados dos que formen parte, a referida aos acordos adoptados por calquera órgano municipal e aqueloutra que teñen libre acceso os cidadáns, sendo precisa noutro caso a autorización expresa do Alcalde.3. En ningún caso os expedientes, libros ou documentación poderán saír da Casa Consistorial.4. A consulta dos libros de actas e resolucións realizarase na secretaría xeral ou arquivo.5. A consulta e exame concreto de expedientes poderase realizar dende a convocatoria do órgano colexiado na secretaria xeral.6. O horario de consulta será o xeral de funcionamento da administración municipal, a non ser que a Alcaldía o amplíe ou sinale un horario específico excepto nos supostos de acceso libre indicado.7. Os concelleiros teñen o deber de gardar reserva en relación coas informacións que se lles facilite para facer posible o desenvolvemento da súa función, singularmente das que haxan de servir de antecedente para decisións que se atopen pendentes de adopción, así como para evitar a reprodución da documentación que poida serlles facilitada, en orixinal ou copia, para o seu estudo.1. Os representantes locais formularán declaración sobre causas de posible incompatibilidade e sobre calquera actividade que lles proporcione ou poida proporcionar ingresos económicos. Formularán así mesmo declaración dos seus bens patrimoniais e da participación en sociedades de todo tipo, con información das sociedades por elas participadas e das liquidacións dos impostos sobre a Renda, Patrimonio e, no seu caso, Sociedades.2. Tales declaracións, efectuadas nos modelos aprobados previamente polo Pleno, levaranse a cabo antes da toma de posesión, con ocasión do cese e ao final do mandato, así como cando se modifiquen as circunstancias de feito.3. As referidas declaracións inscribiranse no Rexistro de Intereses, cuxa custodia corresponderá á Secretaría da corporación.1. Anualmente (no período comprendido entre o 1 de maio e o 30 de xuño de cada ano) publicarase no BOP anuncio relativo á existencia e custodia pola Secretaría Xeral do Rexistro de Intereses dos membros da corporación, aos efectos de que os interesados poidan acceder ao contido do mesmo.2. O acceso levarase a cabo previa petición por escrito dos interesados, debéndose informar pola Secretaría da corporación sobre a procedencia do acceso e resolvéndose a solicitude por resolución da alcaldía. Establécese un prazo máximo de 30 días para ditar resolución desde a entrada da solicitude no Rexistro Xeral, cos efectos do silencio que indica o artigo 24 da Lei 39/2015, do 1 de outubro, do procedemento administrativo común das administracións públicas.3. Se deberá facer pública nos termos establecidos na Lei 9/2013 de Transparencia as declaracións anuais de bens e actividades dos representantes locais, nos termos previstos na Lei 7/1985, de 2 de abril, Reguladora das Bases do Réxime Local. Cando o regulamento non fixe os termos en que han de facerse públicas estas declaracións aplicarase o disposto na normativa de conflitos de intereses no ámbito da Administración Xeral do Estado. En todo caso, se omitirán os datos relativos á localización concreta dos bens inmobles e garantirase a privacidade e seguridade dos seus titulares. Os preceptos deste Regulamento, que por sistemática lexislativa incorporan aspectos da lexislación básica do estado e aqueles nos que se fan remisións a preceptos desta, enténdense automaticamente modificados ou substituídos no momento en que se produza a revisión ou modificación desa lexislación agás que permitan unha interpretación harmónica coas novas previsións lexislativas. Este Regulamento entrará en vigor unha vez sexa publicado o texto íntegro no BOP e cando teña transcurrido o prazo previsto polo artigo 65.2 da Lei 7/1985, do 2 de abril, reguladora das bases do réxime local. Quedan derrogadas as normas de igual ou inferior rango que se opoñan a este regulamento.” Documento asinado por LUIS ANTONIO GÓMEZ PIÑA, Alcalde do Concello.